*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*174. számú előterjesztés*

Bátaszék Város Önkormányzat Képviselő-testületének 2024. október 15-én

16 órakor megtartandó ülésére

Városi Tanuszoda nyitvatartási idejének módosítása

|  |
| --- |
| **Előterjesztő:** Dr. Bozsolik Róbert polgármester  **Készítette**: dr. Firle-Paksi Anna aljegyző  **Törvényességi ellenőrzést végezte:** Takaróné dr. Mihó Beatrix  mb. hatósági irodavezető  **Tárgyalja:**  PG Bizottság: 2024.10.15.  KOIS Bizottság: 2024.10.14. |

**Tisztelt Képviselő- testület!**

A T. Képviselő- testület a 2022. szeptemberi ülésén fogadta el a Városi Tanuszoda 2022. október 1. napjától alkalmazandó nyitvatartási idejét, mely a következő:

**Hétfő- péntek 8-17 óráig,**

**Szombat 8-12 óráig,**

**Vasárnap zárva.**

A lakossági igények kielégítése céljából, javaslatot tennénk arra, hogy szerdai és pénteki napokon hosszabb nyitva tartással biztosítsunk lehetőséget a munkavégzés utáni sportolási lehetőségre. Az említett napokon 2 órával hosszabbítanánk meg az uszoda nyitvatartását.

Pap Péter BÁT-KOM 2004 Kft ügyvezetőjének tájékoztatása szerint az uszoda nyitvatartási idejének növelése havi 350.000 Ft, éves szinten (11 hónappal számolva a karbantartási idő miatt) 3.850.000 Ft költségnövekedést jelentene, a bér, energia, a vízkezelés, és a takarítás anyagköltségeinek figyelembevételével.

A fentiek alapján az alábbi nyitvatartási rendet kezdeményezzük 2024. november 1. napjától:

**Hétfő 8-17 óráig,**

**Kedd 8-17 óráig,**

**Szerda 8-19 óráig,**

**Csütörtök 8-17 óráig,**

**Péntek 8-19 óráig,**

**Szombat 8-12 óráig,**

**Vasárnap zárva.**

Amennyiben a Képviselő- testület úgy dönt, hogy a nyitva tartási időt módosítja, a Tanuszoda üzemeltetési szerződésének módosítása is szükséges a költségnövekmény összegének átadása érdekében, amelyre a novemberben tárgyalandó üzleti terv módosításával egyidejűleg teszünk javaslatot.

**H a t á r o z a t i j a v a s l a t :**

**A Tanuszoda nyitvatartási idejének meghatározására**

Bátaszék Város Önkormányzatának Képviselő-testülete, mint a Bátaszéki Tanuszoda tulajdonosa - e jogkörében eljárva - a Tanuszoda nyitva tartását 2024. november 1. napjától az alábbiak szerint határozza meg:

**Hétfő 8-17 óráig,**

**Kedd 8-17 óráig,**

**Szerda 8-19 óráig,**

**Csütörtök 8-17 óráig,**

**Péntek 8-19 óráig,**

**Szombat 8-12 óráig,**

**Vasárnap zárva.**

A képviselő-testület felkéri a BÁT-KOM 2004. Kft ügyvezetőjét, hogy a nyitva tartási rend megtartásáról, valamint a lakosság tájékoztatásáról gondoskodjon.

*Határidő:* 2024. október 21.

*Felelős:* Dr. Firle-Paksi Anna aljegyző

(határozat megküldésért)

*Határozatról értesül:* Pap Péter ügyvezető

irattár